text: Skov skal redde drikkevand
  22 april 2013 kl. 13.09
  Et nyt skov-rejsningsprojekt ved Kolding skal sikre fremtidens grundvand.
  Naturstyrelsen og forsyningsselskabet Trefor har købt 82 hektar jord ved Svanemosen i Kolding. 
  Her skal der plantes en ny skov.
  Skoven skal sikre, at der ikke spredes pesticider eller gylle indenfor de områder, hvorfra Trefor indvinder vand til vandværket i Kolding.
  Beplantningen begynder snart, men det varer 10-15 år, før man vil opleve at gå i et skovområde.
  